CELEX: 22004D0071
Language: hu
Date: 2004-06-08 00:00:00
Title: 2004/71/: Az EGT-Vegyesbizottság 71/2004. határozata (2004. június 8.) az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról

25.11.2004   
            
            
               HU
            
            
               Az Európai Unió Hivatalos Lapja
            
            
               L 349/26
            
         
      AZ EGT-VEGYESBIZOTTSÁG
   
   71/2004. HATÁROZATA
   
   (2004. június 8.)
   az EGT-megállapodás II. mellékletének (Műszaki előírások, szabályok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás) és különösen annak 98. cikkére,
   mivel:
   
               (1)
            
            
               A Megállapodás II. mellékletét az EGT-Vegyesbizottság 2002. július 12-i 102/2002/EGK határozata (1) módosította.
            
         
               (2)
            
            
               Az áruknak a tagállamok közötti szabad mozgásával kapcsolatban a belső piac működéséről szóló, 1998. december 7-i 2679/98/EK tanácsi rendeletet (2) a Megállapodás szövegébe kell illeszteni.
            
         
               (3)
            
            
               A Tanács és a tagállamok kormányképviselőinek az 1998. december 7-i tanácsi ülés keretében az áruk szabad mozgásával kapcsolatos állásfoglalását (3) a Megállapodás szövegébe kell illeszteni,
            
         A KÖVETKEZŐKÉPPEN HATÁROZOTT:
   1. cikk
   A Megállapodás II. mellékletének XX. fejezete a következőképpen módosul:
   
               1.
            
            
               A következő címsor és pont kerül a „XX. ÁRUK SZABAD MOZGÁSA – ÁLTALÁNOS” címsor után
               „EMLÍTETT JOGI AKTUSOK
               
                           1.
                        
                        
                           
                              398 R 2679: Az áruknak a tagállamok közötti szabad mozgásával kapcsolatban a belső piac működéséről szóló, 1998. december 7-i 2679/98/EK tanácsi rendelet (HL L 337., 1998.12.12., 8. o.)”
                        
                     
         
               2.
            
            
               Az 1., 2., 3. és 4. pont ennek megfelelően 2., 3., 4. és 5. pont lesz.
            
         
               3.
            
            
               Az 5. pont (2001/893/EK bizottsági ajánlás) után a következő pont lép:
               
                           „6.
                        
                        
                           
                              498 X 1212(01): A Tanács és a tagállamok kormányképviselőinek az 1998. december 7-i tanácsi ülésen hozott, az áruk szabad mozgásával kapcsolatos állásfoglalása (HL L 337., 1998.12.12., 10. o.)”
                        
                     
         2. cikk
   A 2679/98/EK rendelet és a Tanács és a tagállamok kormányképviselőinek az 1998. december 7-i tanácsi ülésen hozott állásfoglalása izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. cikk
   Ez a határozat 2004. június 9-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. június 8-án.
      
         
            az EGT-Vegyesbizottság részéről
         
         
            az elnök
         
         S. GILLESPIE
         
      
   
   
      (1)  HL L 298., 2002.10.31., 17. o.
   
   
      (2)  HL L 337., 1998.12.12., 8. o.
   
   
      (3)  HL L 337., 1998.12.12., 10. o.
   
   
      (4)  Alkotmányos követelmények megjelölve.
   
      MELLÉKLET
      
         AZ EFTA-ÁLLAMOK NYILATKOZATA
         a tanács és a tagállamok kormányképviselőinek az 1998. december 7-i tanácsi ülésen hozott, az áruk szabad mozgásával kapcsolatos állásfoglalásáról
         (egy új, 6. pont beillesztése az EGT-megállapodás II. Mellékletének XX. [Az áruk szabad mozgása–általános] fejezetébe)
         Az EFTA-államok vállalják, hogy minden tőlük telhetőt megtesznek annak érdekében, hogy a Tanács és a tagállamok kormányképviselőinek az 1998. december 7-i tanácsi ülésen hozott, az áruk szabad mozgásával kapcsolatos állásfoglalása végrehajtásában az EU-tagállamokéval megegyező kötelezettségeket vállaljanak.
      
      
         KÖZÖS NYILATKOZAT
         az áruknak a tagállamok közötti szabad mozgásával kapcsolatban a belső piac működéséről szóló, 1998. december 7-i 2679/98/EK tanácsi rendeletnek a megállapodás szövegébe illesztéséről
         (egy új, 6. pont beillesztése az EGT-megállapodás II. Mellékletének XX. [Az áruk szabad mozgása–általános] fejezetébe)
         A Szerződő Felek egyetértenek abban, hogy a 2679/98/EK tanácsi rendelet vonatkozásai a belső piac kiteljesítésének tekintetében fontossággal bírnak.
         Ennek következtében a Felek a 2679/98/EK rendeletet az EGT-megállapodás részeként kívánják alkalmazni.
         Ez nem sérti azt a megegyezést, mely szerint a bel- és igazságügyek az EGT-megállapodás hatályán kívül esnek.